**EXPUNERE DE MOTIVE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **SECȚIUNEA 1**  **Titlul proiectului de act normativ:**  **Lege privind organizarea și funcționarea Ministerului Afacerilor Interne** | | | | | | | | | | |
| **SECȚIUNEA A 2-A**  **Motivul emiterii actului normativ** | | | | | | | | | | |
| **I. Descrierea situației actuale**  **1.** Organizarea și funcționarea Ministerului Afacerilor Interne (M.A.I.) este reglementată de Ordonanța de urgență a Guvernului nr. 30/2007, act normativ care a suferit numeroase intervenții (mai ales de abrogare, ca urmare a măsurilor de reorganizare în cadrul administrației publice centrale, adoptate în anul 2012[[1]](#footnote-1)) și care, în contextul unor modificări instituționale și legislative, nu mai corespunde nevoilor de funcționare a instituției.  **2.** De asemenea, pentru îndeplinirea unor atribuții ale MAI, a apărut necesitatea existenței unor norme clare, suficiente, care să permită funcționarea instituției în condiții optime.  Așa de pildă, deși la nivel formal au fost abrogate[[2]](#footnote-2) prevederile referitoare la existența unui departament pentru ordine și siguranță publică, natura misiunilor și modul de exercitare a atribuțiilor unor componente ale MAI (Poliția Română, Poliția de Frontieră Română, Jandarmeria Română, Inspectoratul General pentru Imigrări etc.) reclamă existența unui cadru funcțional care, din perspectivă operațională, să ofere coerență și complementaritate acțiunilor realizate în domeniul ordinii și siguranței publice, care să concure astfel la realizarea securității naționale.  Din această perspectivă, în acord cu „*Strategia națională de apărare a țării pentru perioada 2020-2024”*, aprobată prin Hotărârea Parlamentului României nr. 22/2020, document ce promovează conceptul de *securitate națională extinsă*, astfel încât, pe lângă apărarea armată - înțeleasă în dublă calitate, de apărare națională și apărare colectivă, Strategia vizează și alte dimensiuni precum ordinea publică, activitatea de informații, contrainformații și de securitate, managementul crizelor, este necesară asigurarea unui cadru legislativ coerent și aplicat, menit a contribui la consolidarea rolului MAI și a structurilor sale în cadrul instituțiilor cu atribuții în domeniul securității naționale.  Pe de altă parte, în condițiile în care, printr-o serie de acte normative, de nivelul legii (O.u.G. nr. 1/2014[[3]](#footnote-3), O.u.G. nr.21/2004[[4]](#footnote-4), Legea nr. 55/2020[[5]](#footnote-5)), a fost consacrată înființarea, organizarea și funcționarea Departamentului pentru Situații de Urgență, se impune ca această structură funcțională să fie reflectată și în actul de organizare și funcționare a M.A.I.  **3.** Reglementarea actuală prevăzută de O.u.G. nr. 30/2007 referitoare la conducerea M.A.I. cuprinde, în continuare, referiri la *ministrul delegat pentru administrație,* care nu mai sunt de actualitate în contextul măsurilor de reorganizare în cadrul administrației publice centrale, adoptate în anul 2012.  Totodată, se impune realizarea unor corelări ale actului normativ de organizare și funcționare a M.A.I. cu prevederile O.u.G. nr. 57/2019 privind Codul administrativ, în ceea ce privește rolul ministerului, funcțiile și atribuțiile acestuia, aspectele de organizare ș.a.  **4.** Dispozițiile art. 4 alin. (2) din O.u.G. nr. 30/2007 fac referire la faptul că M.A.I. organizează, asigură și desfășoară relații de cooperare cu autoritățile specializate din alte state în domeniile sale de competență, iar prin atașați de afaceri interne sau ofițeri de legătură asigură reprezentarea instituției în raporturile cu autoritățile similare ale statelor cu care România întreține relații diplomatice sau cu organisme și organizații internaționale.  Pentru realizarea în bune condiții a acestor atribuții, sunt necesare o serie de clarificări în privința reglementărilor ce vor fi incidente acestor categorii de specialiști ai MAI.  **5.** Legea nr. 287/2009 privind Codul civil prevede, la art. 191, că persoanele juridice de drept public se înființează prin lege, respectiv că, prin excepție, în cazurile anume prevăzute de lege, persoanele juridice de drept public se pot înființa prin acte ale autorităților administrației publice central.  Ca urmare, lipsa personalității juridice în cazul unor unități din structura organizatorică a Ministerului sau subordonate acesteia a creat sincope în desfășurarea optimă a actului managerial, ce a condus la imposibilitatea dezvoltării/modernizării infrastructurii sau dezvoltării unor programe specifice domeniului de competență, prin accesarea, de exemplu, a unor finanțări din fondurile europene prin programele existente. Această situație reclamă existența unei norme legale exprese, conform art. 191 din Codul civil, care să permită dobândirea personalității juridice, atunci când sunt îndeplinite condițiile prevăzute de art. 187 din Codul civil, prin ordin al ministrului (care se va publica în Monitorul Oficial al României).  **6.** În prezent, asigurarea protecției personalului Ministerului se realizează doar pentru polițiști, jandarmi, cadrele militare aparținând Direcției Generale de Protecție Internă, respectiv pentru funcționarii publici, fiind exclus, în lipsa unui cadru normativ de nivel superior, personalul militar al Departamentului pentru Situații de Urgență, Inspectoratului pentru Situații de Urgență și Inspectoratului General de Aviație al M.A.I., context în care este necesară reglementarea dreptului de a beneficia de protecție pentru întregul personal al Ministerului.  **7.** În subordinea M.A.I. funcționează, din 1991, Academia de Poliție *„Alexandru Ioan Cuza”*, ca instituție publică de învățământ superior, cu personalitate juridică, parte integrantă a sistemului național al studiilor universitare. Academia, acreditată potrivit legii, formează ofițeri pentru asigurarea nevoilor de personal ale Ministerului, care este beneficiar principal al procesului formativ desfășurat în instituția de învățământ superior. Activitatea Academiei este guvernată, în principal, de prevederile Legii educației naționale, nr. 1/2011, iar organizarea și funcționarea acesteia sunt reglementate de HG nr. 294/2007. În context, O.u.G. nr. 30/2007 nu conține dispoziții care să statueze rolul Academiei arhitectura instituțională a Ministerului.  **8.** În prezent, condițiile și criteriile necesare participării polițiștilor la misiuni internaționale au cunoscut un proces de dezvoltare, raportat la cerințele și nevoile organizațiilor/entităților europene cu atribuții în domeniu.  Totodată, M.A.I. desfășoară misiuni de cooperare internațională în domeniul specific de activitate în statele membre ale Uniunii Europene, prin intermediul unor specialiști trimiși în misiune cu caracter operativ.  Misiunile reprezentanților M.A.I. au ca scop acordarea, pentru o perioadă determinată, a suportului tehnic în domeniul de competență, pentru sprijinirea partenerilor străini în combaterea criminalității transfrontaliere sau a migrației ilegale și pentru executarea unor acțiuni specifice domeniului protecției civile și al situațiilor de urgență, cu respectarea prevederilor acordurilor sau înțelegerilor internaționale la care România, Guvernul României sau M.A.I. este parte. Toate aceste aspecte necesită elaborarea unui cadru normativ modern, adecvat, care să răspundă cerințelor de specializare, integrare și interoperabilitate, în concordanță cu normativele internaționale și cu cele mai bune practici în domeniu.  **9.** În diferite situații, autoritățile administrației publice locale au propus structurilor M.A.I. (în principal, celor de ordine publică sau pentru situații de urgență) finanțarea, din bugetele locale, a unor activități/ acțiuni realizate de acestea din urmă, de interes pentru comunitatea locală. Legea nr. 500/2002, prevede la art. 64, faptul că: „*Finanțarea cheltuielilor unor instituții publice, indiferent de subordonare*, se asigură atât din bugetul de stat, cât *și din bugetele locale*, *numai în cazurile în care*, prin legea bugetară anuală sau *prin legi speciale, se stabilesc categoriile de cheltuieli care se finanțează prin fiecare buget”.* În context*,* asigurarea finanțării, de către autoritățile administrației publice locale, a unor activități îndeplinite de către structurile Ministerului reclamă necesitatea identificării soluțiilor normative prin care anumite cheltuieli să poată fi finanțate din bugetele locale.  **10.** Legea nr. 44/1994 *privind veteranii de război, precum și unele drepturi ale invalizilor și văduvelor de război* stabilește o serie de drepturi care se acordă categoriilor vizate, respectiv obligații care revin ministerelor, inclusiv M.A.I. În acest sens, este necesar să existe un cadru adecvat de reglementare, în privința modului de utilizare a unor spații de cazare din administrarea M.A.I., respectiv a condițiilor în care Ministerul „*pune la dispoziție fondurile repartizate de la bugetul de stat*” (conform art. 19 din Legea nr. 44/1994). | | | | | | | | | | |
| **2. Schimbări preconizate**  **1.** Demersul normativ urmărește reanalizarea și definirea funcțiilor și atribuțiilor Ministerului Afacerilor Interne, raportat la evenimentele legislative și modificările instituționale care au intervenit din 2007 și până în prezent.  **2.** Proiectul consacră expres „*afacerile interne*” ca domeniu de competență al MAI, urmând ca dimensiunea acestuia să poată fi cuantificată pe baza atribuțiilor specifice redate în cuprinsul reglementării; proiectul conține și o serie de atribuții generale, recunoscute de Codul administrativ ca fiind atribuții comune (majorității ministerelor), pe care MAI le îndeplinește pentru realizarea politicii Guvernului în domeniul său de competență.  **3.** Demersul nu aduce modificări în privința situației de drept și de fapt existente la acest moment în M.A.I. în ceea ce privește modul în care ministrul este ajutat în activitatea de conducere și reprezentare, numărul de demnitari sau înalți funcționari publici (secretarii de stat, subsecretarii de stat, secretarul general și secretarii generali adjuncți), putând a fi identificați, așa cum se întâmplă și în prezent, prin hotărârea Guvernului care va consacra structura organizatorică și efectivele M.A.I., referită la art. 19 din proiect (în prezent structura organizatorică a MAI este stabilită prin H.G. nr. 416/2007).  **4.** În privința organizării:   * ca și în actuala reglementare, proiectul face referire la compartimentele funcționale existente la nivelul M.A.I. (acestea vor fi identificate în concret în hotărârea Guvernului anterior menționată); * ca și aspect de noutate, proiectul consacră organizarea departamentală, făcând astfel referire la două departamente - *Departamentul pentru Ordine și Siguranță Publică și Departamentul pentru Situații de Urgență* - organizate ca entități fără personalitate juridică, în componența cărora unele structuri ale M.A.I. își vor desfășura activitatea, acestea urmând a fi identificate, în concret, în hotărârea Guvernului care va consacra structura organizatorică și efectivele M.A.I.   Departamentul pentru Ordine și Siguranță Publică urmează să asigure managementul integrat, elaborarea politicilor publice și planificarea strategică a activității structurilor pentru îndeplinirea misiunilor din domeniul ordinii și siguranței publice, mecanism care va conduce la o mai bună gestionare a situațiilor din sfera de competență a structurilor subordonate Ministerului, consolidarea capacității de răspuns față de amenințările și provocările de securitate existente, având ca principal deziderat, creșterea gradului de siguranță a cetățeanului.   * se menține prevederea de la art. 13 alin.(4) din O.u.G. nr. 30/2007, care stabilește, la acest moment, faptul că în cadrul M.A.I. funcționează Centrul Național de Conducere a Acțiunilor de Ordine Publică (CNCAOP), ca structură interinstituțională de suport decizional care asigură managementul acțiunilor în situații de criză în domeniul ordinii publice. Organizarea și funcționarea CNCAOP, precum și mecanismul de răspuns în situații speciale și de criză în domeniul ordinii publice sunt prevăzute de HG nr. 1152/2014. Fiind vorba de o structură interministerială, care asigură un cadru adecvat pentru realizarea managementului acțiunilor în situații speciale și de criză în domeniul ordinii publice, se impunea a fi reflectată și în actul de organizare și funcționare a M.A.I. În mod similar, Centrul Național de Coordonare și Conducere a Intervenției, înființat prin O.u.G. nr. 21/2004, va fi reflectat în actul de organizare și funcționare a M.A.I. * se propune instituirea unei norme exprese, în conformitate cu prevederile art.191 din Codul civil, în sensul că atunci când sunt îndeplinite condițiile prevăzute de art.187 din Legea nr.287/2009, structurile Ministerului pot dobândi personalitate juridică, prin ordin al ministrului care se publică în Monitorul Oficial al României, reglementare ce va conduce la o mai bună îndeplinire a actului managerial, existând astfel premisele modernizării/dezvoltării instituționale la nivelul respectivelor structuri.   Constatarea îndeplinirii condițiilor prevăzute de lege pentru a dobândi personalitate juridică nu va afecta organizarea M.A.I., astfel cum aceasta va fi reflectată în hotărârea Guvernului care va înlocui HG nr. 416/2007.  **5.** În privința reprezentării *în fața instanțelor de judecată și a altor autorități cu activitate jurisdicțională*, proiectul introduce un element de noutate (în raport cu prevederile O.u.G. nr. 30/2007), în sensul de a se asigura nu doar reprezentarea M.A.I., ci și a *ministrului,* atunci când sunt vizate acte/fapte în legătură cu îndeplinirea atribuțiilor legale ale acestuia. O astfel de soluție este deja consacrată de reglementările în vigoare și poate fi identificată și în cazul altor autorități publice; de exemplu, în privința reprezentării Guvernului și a primului ministru (art. 3 alin.(1) pct. 13 din HG nr. 137/2020).  **6.** Pentru recunoașterea meritelor sau performanțelor în activitatea profesională ori a contribuției aduse în activitatea Ministerului, se reglementează posibilitatea acordării de către ministru de diplome și alte distincții, ce urmează a fi stabilite prin ordin de ministru. În prezent, este reglementată, în cuprinsul Legii nr. 360/2002 privind Statutul polițistului, cu modificările și completările ulterioare, posibilitatea recompensării polițiștilor prin diplome de merit și distincții, pentru obținerea de rezultate foarte bune la absolvirea unor cursuri sau la competiții sportive, cu prilejul unor aniversări, manifestări cultural-artistice și sociale ori al finalizării unor acțiuni/misiuni, precum și în situația încetării raporturilor de serviciu pentru motive neimputabile.  **7.** Proiectul stabilește și modalitatea de participare a studenților care urmează cursuri pentru formarea ofițerilor/ofițerilor de poliție la forma de învățământ cu frecvență și elevilor înmatriculați în instituțiile de învățământ proprii, la misiunile specifice Ministerului, aceștia urmând a fi învestiți cu exercițiul autorității publice, pe durata acestor misiuni, în vederea asigurării protecției juridice împotriva oricăror fapte la adresa lor, în contextul în care, în prezent, aceștia nu beneficiază de protecția legii penale referitoare la ultraj.  **8.** Codul administrativ, aprobat prin O.u.G. nr. 57/2019, reglementează regimul funcțiilor publice generale, dar creează și posibilitatea ca în cazul funcțiilor publice cu statut special să poată fi reglementate aspecte specifice, sens în care prin proiect se propune ca gestionarea acestei din urmă categorii de funcții, existente la nivelul M.A.I., să fie realizată de instituție.  **9.** Proiectul detaliază de o manieră adecvată atribuțiile exercitate la acest moment de personalul M.A.I., prin atașații de afaceri interne și ofițerii de legătură.  De asemenea, propunerea de reglementare în cuprinsul legii aposibilității participării personalului M.A.I. în cadrul centrelor de excelență UE și NATO și la misiuni cu caracter operativ se circumscrie cadrului general de creștere a capacității operaționale a autorităților de aplicare a legii din România în contextul participării active și afirmării acestora la efortul de combatere a criminalității organizate transfrontaliere și a terorismului internațional. Prin crearea cadrului juridic necesar se reglementează implicarea directă, nemijlocită, a autorităților române de aplicare a legii, în principal în proiectele operaționale ale statelor membre ale Uniunii Europene, asigurându-se în același timp și un potențial de reprezentare ridicat în relațiile cu autoritățile similare din străinătate.  Participarea specialiștilor M.A.I. la astfel de misiuni va duce la intensificarea dialogului bilateral în domeniul securității internaționale, fiind esențial în contextul eforturilor de integrare a României în Spațiul Schengen.  **10.** O.u.G. nr. 30/2007 consacră la acest moment testarea integrității profesionale, ca metodă de identificare, evaluare și înlăturare a vulnerabilităților și a riscurilor care determină personalul Ministerului Afacerilor Interne să comită fapte de corupție, reglementare menținută și în cuprinsul prezentului proiect de lege. De asemenea, Legea nr. 360/2002 *privind Statutul polițistului*, cu modificările și completările ulterioare, consacră posibilitatea *testării integrității profesionale* a acestei categorii de personal.  Ca aspect de noutate, se prevede în mod expres faptul că activitatea de testare trebuie să se desfășoare cu respectarea drepturilor și libertăților fundamentale ale omului, a demnității umane și profesionale ale persoanelor supuse testării, fiind interzisă, explicit, incitarea sau instigarea persoanei supuse testării la comiterea unor infracțiuni sau abateri disciplinare.  **11.** Se propune ca întreg personalul Ministerului să beneficieze de dreptul de protecție, în contextul în care, în prezent, asigurarea protecției se realizează doar pentru polițiști, jandarmi, cadrele militare aparținând Direcției Generale de Protecție Internă, respectiv pentru funcționarii publici, fiind exclus, în lipsa unui cadru normativ de nivel superior, personalul militar al Departamentului pentru Situații de Urgență, Inspectoratului pentru Situații de Urgență și Inspectoratului General de Aviație al M.A.I. În prezent, condițiile asigurării protecției sunt stabilite prin Ordinul m.a.i. nr. 160/2017 *privind asigurarea protecției personalului Ministerului Afacerilor Interne*, cu modificările și completările ulterioare, act normativ intern emis în temeiul normelor de nivel superior ce stabilesc dreptul de protecție pentru categoriile amintite anterior.  **12.** Se propune o reglementare mai clară a ipotezelor cuprinse la art. 12 alin. (4) din O.u.G. nr.30/2007; mai exact, se are în vedere faptul că, în situații excepționale (starea de urgență, starea de asediu, mobilizare ori starea de război) ministrul poate, în funcție de dinamica acțiunilor militare, aproba dislocarea/redislocarea unor unități, indiferent de nivel de organizare al acestora.  **13.** Reglementarea potrivit căreia Ministerul, prin structurile sale, poate angaja și efectua prestări de servicii pentru persoanele juridice sau fizice, în condițiile legii, propusă la art. 34 din proiect se regăsește și în cadrul normativ în vigoare, respectiv art. 20 din OUG nr. 30/2007; de asemenea, sunt în vigoare actele normative care prevăd cadrul concret în care astfel de activități se pot desfășura de către structurile Ministerului (OG nr. 74/2001 privind abilitarea Ministerului Afacerilor Interne de a angaja și presta servicii, astfel cum a fost aprobată cu modificări și completări prin Legea nr. 196/2002).  **14.** Proiectul urmărește crearea unui cadru adecvat, prin care structurile Ministerului să poată primi sprijin din partea autorităților administrației publice locale.  Principiile finanțării structurilor ministerului și a consiliilor județene sunt reprezentate distinct la nivel de lege - art. 20 din Legea nr. 500/2002[[6]](#footnote-6) stabilește ordonatorii de credite ai bugetului de stat[[7]](#footnote-7), în timp ce la art. 21 alin. (2) din Legea nr. 273/2006[[8]](#footnote-8) sunt enumerați ordonatorii principali de credite ai bugetelor locale[[9]](#footnote-9).  Totodată, conform art. 64 din Legea nr. 500/2002, finanțarea cheltuielilor unor instituții publice, indiferent de subordonare, se asigură atât din bugetul de stat, cât și din bugetele locale, numai în cazurile în care, prin legea bugetară anuală sau *prin legi speciale*, se stabilesc categoriile de cheltuieli care se finanțează prin fiecare buget.  Ca atare, câtă vreme, potrivit legislației în vigoare, între autoritățile administrației publice locale și structurile Ministerului, pot fi încheiate, de comun acord, protocoale, în vederea îndeplinirii eficiente a atribuțiilor din domeniul ordinii publice, o soluție identificată poate consta în reglementarea detaliată a acestor colaborări, asocieri, în sensul de a stabili cadrul legal prin care anumite cheltuieli (investiții, astfel cum sunt clasificate la art. 381 alin. (1) din Legea nr. 500/2002 cu modificările și completările ulterioare; dotări cu bunuri de natura mijloacelor fixe și a obiectelor de inventar, carburanți, piese de schimb, și pentru asigurarea mentenanței acestora; reparații curente la sediile structurilor M.A.I., la activele corporale și necorporale din dotarea acestora; cursuri de formare profesională continuă necesare personalului Ministerului, care nu pot fi organizate prin instituțiile de învățământ și formare profesională ale Ministerului), să poată fi finanțate din bugetele locale ale unităților administrativ-teritoriale.  Un asemenea demers având ca obiectiv finanțarea de la bugetele locale a unor activități care au ca scop comun, asigurarea ordinii publice și creșterea siguranței cetățeanului, și nu finanțarea structurilor Ministerului, s-ar putea circumscrie cadrului legal referitor la responsabilitățile ordonatorilor de credite, stabilit potrivit art. 23 din Legea nr. 273/2006. Totodată, un eventual demers trebuie să asigure respectarea principiului autonomiei locale și în acest scop este necesar ca protocoalele menționate să fie însușite prin hotărâri ale consiliilor locale, așa cum stabilesc dispozițiile art. 5 lit. m) și ale art. 106 din O.u.G. nr. 57/2019 *privind Codul administrativ*, potrivit cărora, unitățile administrativ teritoriale își exercită autonomia locală prin intermediul autorităților administrației publice locale, respectiv prin consiliile locale, ca autorități deliberative și primari, ca autorități executive.  **15.** Soluția propusă la art. 42 din proiect referitoare la faptul că normativele de cheltuieli privind întreținerea și funcționarea spațiilor și mijloacelor din dotare se stabilesc prin ordin al ministrului, în condițiile legii, nu reprezintă o noutate legislativă și poate fi identificată și în cuprinsul Legii nr. 346/2006 privind organizarea și funcționarea Ministerului Apărării Naționale, cu modificările și completările ulterioare, respectiv la art. 63 alin. (3). Prin norma propusă se asigură cadrul de reglementare în privința modului de utilizare a unor spații de cazare din administrarea M.A.I., respectiv a condițiilor în care Ministerul pune la dispoziție fondurile repartizate de la bugetul de stat (conform art. 19 din Legea nr. 44/1994), urmând ca modalitățile și criterii de acordare a acestor drepturi să fie stabilite prin ordin al ministrului.  **16.** Se propune ca intrarea în vigoare a legii să se realizeze decalat, la 60 de zile de la publicare, pentru a se asigura condițiile necesare parcurgerii procedurilor de promovare (inclusiv cele supuse procedurii de obținere a avizului Consiliului Suprem de Apărare a Țării, conform art. 4 lit. d) pct. 2 din Legea nr. 415/2002) și adoptare a *Hotărârii Guvernului privind structura organizatorică și efectivele Ministerului Afacerilor Interne.* | | | | | | | | | | |
| **3. Alte informații**  Sub aspectul nivelului de reglementare, proiectul de act normativ ține seama de dispozițiile:   * art. 118 alin. (2) și (3) din Constituția României, republicată, care prevăd faptul că:   *„(2) Structura sistemului național de apărare, pregătirea populației, a economiei și a teritoriului pentru apărare, precum și statutul cadrelor militare, se stabilesc prin* ***lege organică***.  *(3) Prevederile alineatelor (1) și (2) se aplică, în mod corespunzător, și* ***celorlalte componente ale forțelor armate stabilite potrivit legii****”.*   * art. 11 din Legea apărării naționale a României nr. 45/1994, care stabilește că: *„forțele armate cuprind armata,* ***mari unități și unități din subordinea Ministerului Afacerilor Interne****, cele ale serviciilor de informații ale statului și alte formațiuni de apărare armată organizate potrivit legii”.* * art. 62 alin.(3) din Codul administrativ, care prevede că:   *„(3) Aspectele specifice* ***organizării și funcționării*** *ministerului cu atribuții în domeniul apărării naționale și* ***ministerului cu atribuții în domeniul ordinii publice*** *sunt reglementate prin* ***legi speciale****, iar în privința celorlalte ministere, prin hotărâre a Guvernului”.* | | | | | | | | | | |
| **SECȚIUNEA A 3-A**  **Impactul socioeconomic al proiectului de act normativ** | | | | | | | | | | |
| **1.** | **Impactul macroeconomic** | | Proiectul de act normativ nu se referă la acest subiect. | | | | | | | |
| **11** | **Impactul asupra mediului concurențial și domeniului ajutoarelor de stat** | | Proiectul de act normativ nu se referă la acest subiect. | | | | | | | |
| **2.** | **Impactul asupra mediului de afaceri** | | Proiectul de act normativ nu se referă la acest subiect. | | | | | | | |
| **3.** | **Impactul social** | | Proiectul de act normativ nu se referă la acest subiect. | | | | | | | |
| **4.** | **Impactul asupra mediului** | | Proiectul de act normativ nu se referă la acest subiect. | | | | | | | |
| **5.** | **Alte informații** | |  | | | | | | | |
| **SECȚIUNEA A 4-A**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)**  **- mii lei -** | | | | | | | | | | |
| **Indicatori** | | **Anul curent** | | **Următorii 4 ani** | | | | | | **Media pe 5 ani** |
|  | | **2,5% indice inflație** | | | **2,3% indice inflație** | **2,2% indice inflație** | **2,2% indice inflație** |
|  | | **2022**  **(februarie –decembrie)** | | **2023** | | | **2024** | **2025** | **2026** |  |
| **1.** | | **2.** | | **3.** | | | **4.** | **5.** | **6.** | **7.** |
| **1.** | **Modificări ale veniturilor bugetare, plus/minus din care:** |  | |  | | |  |  |  |  |
| ***a) buget de stat, din acesta:*** |  | |  | | |  |  |  |  |
| **(i) impozit pe profit** |  | |  | | |  |  |  |  |
| **(ii) impozit pe venit** |  | |  | | |  |  |  |  |
| ***b) bugete locale:*** |  | |  | | |  |  |  |  |
| **(i) impozit pe profit** |  | |  | | |  |  |  |  |
| ***c) bugetul asigurărilor***  ***sociale de stat:*** |  | |  | | |  |  |  |  |
| **(i) contribuții de asigurări** |  | |  | | |  |  |  |  |
| **2.** | **Modificări ale cheltuielilor bugetare, plus/minus din care:** |  | |  | | |  |  |  |  |
| ***a) buget de stat, din acesta:*** |  | |  | | |  |  |  |  |
| **(i) cheltuieli de personal** |  | |  | | |  |  |  |  |
| **(ii) bunuri și servicii** |  | |  | | |  |  |  |  |
| ***b) bugete locale:*** |  | |  | | |  |  |  |  |
| **(i) cheltuieli de personal** |  | |  | | |  |  |  |  |
| **(ii) bunuri și servicii** |  | |  | | |  |  |  |  |
| ***c) bugetul asigurărilor sociale de stat :*** |  | |  | | |  |  |  |  |
| **(i) cheltuieli de personal** |  | |  | | |  |  |  |  |
| **(ii) bunuri și servicii** |  | |  | | |  |  |  |  |
| **3.** | **Impact financiar, plus/minus din care:** |  | |  | | |  |  |  |  |
| **a) buget de stat** |  | |  | | |  |  |  |  |
| **b) bugete locale** |  | |  | | |  |  |  |  |
| **4.** | **Propuneri pentru acoperirea creșterii cheltuielilor bugetare** |  | |  | | |  |  |  |  |
| **5.** | **Propuneri pentru a compensa reducerea veniturilor bugetare** |  | |  | | |  |  |  |  |
| **6.** | **Calcule detaliate privind fundamentarea modificărilor veniturilor și/sau cheltuielilor bugetare** |  | |  | | |  |  |  |  |
| **7.** | **Alte informații** |  | | | | | | | | |
| **SECȚIUNEA A 5-A**  **Efectele proiectului de act normativ asupra legislației în vigoare** | | | | | | | | | | |
| **1.** | **Măsuri normative necesare pentru** **aplicarea prevederilor** **proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ**  **b) acte normative ce urmează a fi elaborate în vederea implementării noilor dispoziții** | | | | a) *se abrogă*:   * OUG nr. 30/2007, cu excepția art. 23 (având în vedere că acesta reprezintă temeiul de înființare a Inspectoratului General de Aviație al MAI);   *b) se vor elabora:*   * noul cadru normativ care va reglementa structura organizatorică și efectivele Ministerului Afacerilor Interne, la nivel de hotărâre a Guvernului (ceea ce presupune abrogarea HG nr. 416/2007). * reglementări la nivel de ordine ale ministrului. | | | | | |
| **2.** | **Conformitatea proiectului de act normativ cu legislația comunitară în cazul proiectelor ce transpun prevederi comunitare** | | | | Proiectul de act normativ nu se referă la acest subiect. | | | | | |
| **3.** | **Măsuri normative necesare aplicării directe a actelor normative comunitare** | | | | Proiectul de act normativ nu se referă la acest subiect. | | | | | |
| **4.** | **Hotărâri ale Curții de Justiție a Uniunii Europene** | | | | Proiectul de act normativ nu se referă la acest subiect. | | | | | |
| **5.** | **Alte acte normative și/sau documente internaționale din care decurg angajamente** | | | | Proiectul de act normativ nu se referă la acest subiect. | | | | | |
| **6.** | **Alte informații** | | | |  | | | | | |
| **SECȚIUNEA A 6-A**  **Consultările efectuate în vederea elaborării proiectului de act normativ** | | | | | | | | | | |
| **1.** | **Informații privind procesul de consultare cu organizații neguvernamentale, institute de cercetare și alte organisme implicate** | | | | | Proiectul de act normativ nu se referă la acest subiect. | | | | |
| **2.** | **Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ** | | | | | Proiectul de act normativ nu se referă la acest subiect. | | | | |
| **3.** | **Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative** | | | | | Proiectul de act normativ nu se referă la acest subiect. | | | | |
| **4.** | **Consultările desfășurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente.** | | | | | Proiectul de act normativ nu se referă la acest subiect. | | | | |
| **5.** | **Informații privind avizarea de către:**  **a) Consiliul Legislativ**  **b) Consiliul Suprem de Apărare a Țării**  **c) Consiliul Economic și Social**  **d) Consiliul Concurenței**  **e) Curtea de Conturi** | | | | | * Avizul Consiliului Legislativ nr. \_\_\_\_\_\_\_\_\_\_\_/\_\_\_\_\_ * Avizul CSAT nr. \_\_\_\_\_\_\_\_\_\_\_/\_\_\_\_\_, acordat în baza prevederilor art. 4 lit. d) pct. 2 din Legea nr. 415/2002 *privind organizarea și funcționarea Consiliului Suprem de Apărare a Țării*, cu modificările și completările ulterioare. | | | | |
| **6.** | **Alte informații** | | | | |  | | | | |
| **SECȚIUNEA A 7-A**  **Activități de informare publică privind elaborarea și implementarea proiectului de act normativ** | | | | | | | | | | |
| **1.** | **Informarea societății civile cu privire la necesitatea elaborării proiectului de act normativ** | | | | | Ministerul Afacerilor Interne a informat societatea civilă cu privire la necesitatea elaborării proiectului de act normativ, în data de ……..…, prin publicarea anunțului referitor la elaborarea proiectului pe site-ul propriu, prin afișarea la sediul propriu, precum și prin transmiterea acestuia către mass-media și către persoanele care au depus o cerere pentru primirea proiectelor de acte normative inițiate de Ministerul Afacerilor Interne.  Pentru primirea de propuneri, sugestii și opinii (recomandări) cu privire la proiectul de act normativ supus dezbaterii publice, a fost stabilit un termen de … zile calendaristice. | | | | |
| **2.** | **Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice** | | | | | Proiectul de act normativ nu se referă la acest subiect. | | | | |
| **3.** | **Alte informații** | | | | |  | | | | |
| **SECȚIUNEA A 8-A**  **Măsuri de implementare** | | | | | | | | | | |
| **1.** | **Măsurile de punere în aplicare a proiectului de act normativ de către autorităților administrației publice centrale și/sau locale – înființarea unor noi organisme sau extinderea competențelor instituțiilor existente** | | | | | Punerea în aplicare a prevederilor prevăzute în proiectul de lege va fi realizată de structurile Ministerului Afacerilor Interne | | | | |
| **2.** | **Alte informații** | | | | |  | | | | |

Față de cele prezentate, a fost elaborat prezentul ***proiect de Lege privind organizarea și funcționarea Ministerului Afacerilor Interne*,** pe care îl supunem Guvernuluispre aprobare.

**MINISTRUL AFACERILOR INTERNE**

**LUCIAN NICOLAE BODE**

**AVIZĂM**

**MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**

**CSEKE ATTILA - ZOLTÁN**

|  |  |
| --- | --- |
| **MINISTRUL APĂRĂRII NAȚIONALE**  [**VASILE DÎNCU**](https://gov.ro/ro/guvernul/cabinetul-de-ministri/ministrul-apararii-nationale1641286443) | **MINISTRUL AFACERILOR EXTERNE**  **BOGDAN LUCIAN AURESCU** |

**MINISTRUL EDUCAȚIEI**

**SORIN-MIHAI CÎMPEANU**

**PREȘEDINTELE AGENȚIEI NAȚIONALE A FUNCȚIONARILOR PUBLICI**

**Vasile-Felix COZMA**

**MINISTRUL FINANȚELOR**

**ADRIAN CÂCIU**

**MINISTRUL JUSTIȚIEI**

**MARIAN – CĂTĂLIN PREDOIU**

1. Prin OuG nr. 96/2012 *privind stabilirea unor măsuri de reorganizare în cadrul administrației publice centrale și pentru modificarea unor acte normative.* [↑](#footnote-ref-1)
2. Prin lit. a) a art. III din Legea nr. 71 din 28 martie 2013 *pentru aprobarea* [*O.u.G. nr. 96/2012*](file:///\\dgmo.local\oficiale\index\act\144165\datac\2013-03-31#A0) *privind stabilirea unor măsuri de reorganizare în cadrul administrației publice centrale și pentru modificarea unor acte normative.* [↑](#footnote-ref-2)
3. *privind unele măsuri în domeniul managementului situațiilor de urgență, precum și pentru modificarea și completarea O.u.G. nr. 21/2004 privind Sistemul Național de Management al Situațiilor de Urgență,* cu modificările și completările ulterioare. [↑](#footnote-ref-3)
4. *privind Sistemul Național de Management al Situațiilor de Urgență,* cu modificările și completările ulterioare. [↑](#footnote-ref-4)
5. *privind unele măsuri pentru prevenirea și combaterea efectelor pandemiei de COVID-19.* [↑](#footnote-ref-5)
6. *privind finanțele publice*, cu modificările și completările ulterioare. [↑](#footnote-ref-6)
7. De exemplu, inspectorul general al I.G.P.R. este ordonator secundar de credite în finanțarea ordonatorului principal, iar inspectorii șefi ai inspectoratelor de poliție județene sunt ordonatori terțiari de credite aflați în finanțarea ordonatorului secundar. [↑](#footnote-ref-7)
8. *privind finanțele publice locale.* [↑](#footnote-ref-8)
9. *primarii unităților administrativ-teritoriale, primarul general al municipiului București, primarii sectoarelor municipiului București și președinții consiliilor județene.* [↑](#footnote-ref-9)